ร้านชมพูแสนซูชิ ร้านอาหารญี่ปุ่นเปิดใหม่ย่านอุบลสแควร์ เจ้าของร้านเล่าให้ฟังว่า ร้านพึ่งเปิดเมืาอวันที่28 ธันวาคมที่ผ่านมา เปิดมาได้ไม่กี่วัน เป็นร้านที่บริหารกันภายในครอบครัว พี่ๆน้องๆมาช่วยกัน ดีที่ในครอบครัวมีคนที่เป็นเชฟอาหารญี่ปุ่นโดยตรง มีประสบการณ์การทำงานในโรงแรมมาแล้วเลยตัดสินใจเปิดร้านของครอบครัว ด้วยความที่พึ่งเปิดใหม่อะไรๆเลยยังไม่ค่อยลงตัว ทางร้านก็ขออภัยลูกค้าทุกท่านด้วย ซึ่งในช่วงเปิดใหม่นี้ทางร้านก็มีโปรโมชั่นเช็คอินที่ร้านลดไปเลยทันทีสำหรับบุฟเฟต์ 10% สำหรับจานเดียว 5%

ที่ตั้งร้าน: ร้านตั้งอยู่ที่ถนนเส้นข้างวัดพระธาตุหนองบัว อยู่ติดกับหลังอุบลสแควร์ ตรงกันข้ามกันจะเป็นร้านค้ายงสงวนเซฟแลนด์สาขาบิ๊กซีอุบล เส้นทางมาได้2ทาง คือมาจากตลาดหนองบัวพอถึงวัดพระธาตุหนองบัวให้เลี้ยวขวาเข้าซอยแรกข้างวัด แล้วตรงมาเรื่อยๆจนเกือบถึงอุบลสแควร์สังเกตร้านจะอยู่ทางขวามือ หรือมาทางบิ๊กซีก็ให้ขับตรงมาเรื่อยๆจนถึงวนเวียนแรก ให้เลี้ยวซ้ายแล้วตรงไปอีกนิดก็จะเห็นร้านอยู่ซ้ายมือ ซึ่งร้านสามารถสังเกตได้ง่าย

บรรยากาศร้าน&บริการ: ร้านค่อนข้างกว้างขวางโล่งโปร่งสบายดี แต่เนื่องจากพึ่งเปิดใหม่เจ้าของร้านเลยยังตกแต่งร้านไม่ค่อยสมบูรณ์ลงตัวเท่าไหร่ เค้าบอกว่าจะค่อยๆปรับค่อยๆแต่งไปเรื่อยๆ ตอยนี้เลยรู้สึกว่าร้านออกจะโล่งๆไปหน่อย ซึ่งร้านจะมีอยู่สองส่วนคือส่วน indoor ภายในห้องแอร์เย็นสบายๆ กับส่วน outdoor ภายนอกรับลมธรรมชาติแต่ส่วนนี้ตอนนี้ยังไม่เปิดให้บริการ บริการเป็นกันเอง ใส่ใจลูกค้า อัธยาศัยดี เวลาเปิดทำการของร้านคือ 10.00-21.00น. เปิดทุกวัน โทรสำรองที่นั่งหรือสอบถามได้ที่เบอร์ 0819591628 หรือ 0957235785

รสชาติอาหาร: อาหารจะมีส่วนที่เป็นบุฟเฟต์และส่วยอาหารจานเดียวไว้ให้บริการ ซึ่งในส่วนของบุฟเฟต์นั้นในตอนนี้จะมีแต่พวกข้าวปั้นซูชิก่อน ทางร้านบอกว่าเดี๋ยวอีกหน่อยจะรวมครัวร้อนในบุฟเฟต์ด้วย ในตอนนี้เลยมีแต่ซูชิหน้าต่างๆไข่ตุ๋น เกี๊ยวซ่า น้ำแตงโมปั่นและผลไม้ ส่วนของซูชิอาหารทะเลที่นำมาปั้นก็สดหวานใช้ได้ ที่อร่อยสุดเป็นข้าวปั้นหน้าปลาแซลมอลย่างซีอิ๊วรสชาติละมุนดี แต่ข้าวรู้สึกว่าค่อนข้างเปรี้ยวไปหน่อย และวาซาบิยังไม่จี๊ด แต่โดยรวมรสชาติอาหารก็ใช้ได้เลย บุฟเฟต์จะมีราคา 199 บาทต่อท่าน จำกัดเวลารับประทานหนึ่งชั่วโมงครึ่ง ส่วนอาหารจานเดียวที่สั่งมาจะมี สลัดโรลอันนี้ได้ฟรี เป็นจานต้อนรับของทางร้าน เป็นสลัดนำมาม้วนไข่หวานปูอัดยำสาหร่ายแล้วราดน้ำสลัดญี่ปุ่นเวลาทาน เครื่องเยอะทานเข้าไปแล้วรู้สึกว่าอร่อยดี
-ทาโกะยากิ: เมนูทานเล่น แป้งกรอบนอกนุ่มใน อร่อย
-ชุดกุ้งเทมปุระ(160 บ.): กุ้งตัวโตๆชุบแป้งทอดกรอบๆ ไม่อมน้ำมัน เสริฟมาพร้อมกับข้าว ซุป กิมจิ และไข่ตุ๋นรสชาติกลมกล่อม
-ชุดหมูทงคัตสึ(160 บ.): หมูชุบแป้งทอดไม่อมน้ำมัน แต่ในส่วนของเนื้อออกเหนียวๆหยาบๆหน่อยนิดนึง เสริฟพร้อมสลัดน้ำสลัดญี่ปุ่นรสเปรี้ยวนำได้กลิ่นขิงด้วย ข้าว กิมจิญี่ปุ่น ซุปเต้าหู้ และไข่ตุ๋นเนื้อเนียนนุ่มรสชาติละมุน
-ไอศครีมทอด(49 บ.): ไอติมรสเผือกไม่หวานมากหอมกลิ่นเผือกและมีเนื้อเผือกด้วย ห่อด้วยขนมปังแล้วชุบแป้งทอด อร่อยดี ในอนาคตก็จะมีรสอื่นๆเพิ่มเข้ามาด้วย

บรรยากาศ ????????????
บริการ ????????????????
รสชาติ ???????????????? ครึ่ง
คุ้มค่า ????????????????
โดยรวม ????????????????

เป็นร้านอาหารญี่ปุ่นเปิดใหม่ ที่ค่อนข้างประทับใจ ทัั้งในรสชาติ และบริการ เป็นร้านน้องใหม่ที่น่าจับตามอง และแนะนำให้ทุกท่านได้ลองรับประทาน

????????????????????????